I apocrifi del Novo Testamento i xe tuti cuei testi religiosi che i xe fora dal canone biblego e che i xe stai scriti dopo de ła nassita de Gexù. "Apocrifo" vien de ła parola in latino; signifega leteralmente "sconto, segreto, oculto", col tempo a parola xe vegnua a esar el contrario de "canonego", parchè i scriti apocrifi, i contenea de frecuente una rivelasion segreta, su a vida de Gexù o i sui apostoli. A pseudo-epigrafia consiste inte ła pratega che atribuisce ad un autor uno scrito, mentre in realtà xe scritto da un altro. Cuasi tuti i apocrifi del Novo Testamento i xe sogeti a pseudo-epigrafia. I studiosi i ga individuà pì tipi de testi apocrifi: I Vanxeli apocrifi E Letere Apocrife E Apocalisi Apocrife E letere subapostòleghe El Siclo de Pilato Altri scriti apocrifi I xe de sete tipi: Vanxeli de ła Pasion Vanxeli dell'Infansia Vanxeli Giudeo-Cristiani Vanxeli Gnòsteghi Altri Vanxeli Apocrifi Framenti de Vanxeli I vanxeli apocrifi i xe stai scriti, par completar e aprofondir a vida de Gexù, o par farla capir a tuti. I xe stai scriti dal II al XII - XIV secolo. I parla de ła Pasion de Gexù Cristo, e de ła parte final de ła so vida. I parla dell'Infansia de Gexù, par riempir el vodo che i Vanxeli Canoneghi i assa. I xe vanxeli che i xe stai uxai da cristiani pì vesini al giudaismo. I xe tre, e i xe tuti perdui, parò ne gavemo cualche toco grasie a cualche citasion. I iera vanxeli adoparai dai gnosteghi. I xe altri vanxeli apocrifi che n'i rientra inte łe altre categorie. I xe stai scriti par riempir el mistero che avolge in gran parte a vida dei apostoli.